ODBOR ZA KONTROLU SLUŽBI BEZBEDNOSTI USVOJIO

IZVEŠTAJ O RADU VOJNOOBAVEŠTAJNE AGENCIJE

Na 18. sednici održanoj 15. maja 2015. godine, Odbor za kontrolu službi bezbednosti razmotrio je i usvojio Izveštaj o radu Vojnoobaveštajne agencije za period od 1. oktobra 2014. godine do 31. marta 2015. godine.

Članovi Odbora pozitivno su ocenili Izveštaj Vojnoobaveštajne agencije ukazujući da na sveobuhvatan i celovit način pruža uvid u rad i ostvarene rezultate koje je Vojnoobaveštajna agencija ostvarila u izveštajnom periodu. Pozitivno je ocenjen rad pripadnika Vojnoobaveštajne agencije na ostvarivanju prioritetnih zadataka u izveštajnom periodu i naglašena puna podrška njihovom daljem angažovanju na realizaciji težišnih zadataka praćenja i istraživanja političko-bezbednosne situacije u okruženju, usmeravanja i planiranja obaveštajnih priprema i obaveštajnog obezbeđenja Vojske Srbije, kao i predstavljanja Ministarstva odbrane i Vojske Srbije u inostranstvu.

U skladu sa Planom rada Odbora za 2015. godinu i Zakonom o osnovama uređenja službi bezbednosti, Odbor je na sednici doneo Odluku o vršenju nadzorne posete i kontrole rada Direkcije Vojnoobaveštajne agencije u Beogradu.

Sednici je predsedavao Momir Stojanović, predsednik Odbora.